Tânăra în vârstă de aproximativ 25 de ani a realizat, împreună cu iubitul ei, mai multe filme pentru adulţi, iar ulterior, imaginile au fost postate pe un site pentru adulţi.

Potrivit unor surse din cadrul Universităţii Politehnica din Timişoara, una dintre filmări a fost realizată chiar în biroul secretariatului din cadrul Facultăţii de Electronică şi Telecomunicaţii a instituţiei, în care lucra femeia, în această vară, când studenţii erau în vacanţă.

La începutul acestei săptămâni, mai mulţi studenţi din cadrul instituţiei au descoperit filmuleţele pe Internet, iar în scurt timp reprezentanţii Universităţii Politehnica din Timişoara au aflat de situaţie.

La începutul acestei săptămâni, tânăra şi-a dat demisia din funcţia de secretară.

„Nu o cunosc personal, avem 2.000 de angajaţi în cadrul universităţii. Ştiu că la începutul acestei săptămâni, după ce s-a aflat că ea este în filmuleţe, secretara a cerut desfacerea contractului colectiv de muncă”, a declarat, corespondentului MEDIAFAX, rectorul Universităţii Politehnica din Timişoara, Viorel Şerban.